
LIGJ
Nr. 140/2015 
 
 PËR DISA SHTESA DHE NDRYSHIME NË LIGJIN NR. 61/2012, “PËR AKCIZAT NË REPUBLIKËN E SHQIPËRISË”, TË NDRYSHUAR

	Në mbështetje të neneve 78, 83, pika 1, dhe 155 të Kushtetutës, me propozimin e Këshillit të Ministrave, 

KUVENDI
I REPUBLIKËS SË SHQIPËRISË

VENDOSI:

	Në ligjin nr. 61/2012, “Për akcizat në Republikën e Shqipërisë”, të ndryshuar, bëhen këto shtesa dhe ndryshime:

Neni 1

	Në nenin 14 bëhen këto ndryshime:
	1. Në pikën 1, shkronja “dh” riformulohet si më poshtë:
	“dh) Për biokarburantet që përdoren në sektorin e transportit, në masën e përcaktuar në ligjin nr. 9876, datë 14.2.2008, “Për prodhimin, transportimin dhe tregtimin e biokarburanteve dhe lëndëve të tjera djegëse, të rinovueshme, për transport”, të ndryshuar, vetëm për vlerën e detyrimit të akcizës së paguar, që i korrespondon sasisë së produktit “BIO” të gjendur në produktin e deklaruar për konsum, pas konfirmimit nga Laboratori Kimik Doganor. Procedurat dhe kriteret e rimbursimit përcaktohen me vendim të Këshillit të Ministrave”.
	2. Pas pikës 2 shtohet pika 3 me këtë përmbajtje:
	“3. Akciza nuk rimbursohet për nënproduktet e naftës të përdorura për nevojat e veta nga subjektet e kërkimit të naftës dhe të vënies në shfrytëzim të zonave naftëmbajtëse, pavarësisht nga destinacioni i përdorimit.”.

Neni 2 

	Në nenin 41, pikat 7 dhe 8 ndryshohen si më poshtë:
	“7. Me përjashtim të lëvizjes në transit dhe mbajtjes nën pezullim në magazinë fiskale stokimi, hedhja në konsum, blerja e mbajtja e produkteve të përmendura në pikën 1, të këtij neni, konsiderohen të paligjshme.
	8. Pa cenuar dispozitat e këtij ligji dhe dispozitat e Kodit Doganor, të cilat u lejojnë importuesve privatë për të importuar mallra akcize për konsum personal, mallrat e akcizës të importuara, që duhet të pajisen me pullë akcize, sipas dispozitave të këtij ligji, duhet ta kenë pullën e akcizës të vendosur në çastin që importohen. 
	a) Përjashtohen nga përcaktimet e paragrafit të mësipërm rastet kur:
	i) këto mallra akcize futen në një magazinë fiskale stokimi;
	ii) lëvizin nën një regjim transiti nga zyra doganore e hyrjes drejt një zyre doganore tjetër brenda territorit, me destinacion futjen në një magazinë fiskale stokimi.
	b) Për rastet e përcaktuara në pikën 1 të këtij neni, pulla fiskale duhet të jetë e vendosur përkatësisht në momentin e hedhjes për konsum në dalje nga magazina fiskale e stokimit.
	c) Pajisja apo vendosja e pullës fiskale nuk mund të kryhet në një magazinë fiskale stokimi për produktet e importit, të parashikuara në shtojcën 1 të ligjit “Mallrat e tatueshme me akcizë në Republikën e Shqipërisë“, pjesa III, “Duhani dhe nënproduktet e tij”, përveç duhanit të grirë. 
	ç) Operacionet e vendosjes së pullës fiskale në një magazinë fiskale stokimi kryhen nën mbikëqyrjen e autoriteteve doganore. Depozituesi i miratuar duhet të depozitojë një kërkesë me shkrim pranë Zyrës Doganore Mbikëqyrëse 48 orë përpara fillimit të vendosjes së pullave, për sigurimin e pranisë së autoriteteve doganore gjatë procesit të vendosjes së pullave. Procesi i vendosjes së pullave fiskale fillon pas sigurimit të prezencës së autoriteteve doganore. Në përfundim të procesit hartohet procesverbali përkatës, në të cilin pasqyrohen të gjitha të dhënat, në lidhje me pullat e vendosura, si dhe nënshkruhet nga përfaqësuesi i autoriteteve doganore dhe depozituesi i miratuar. 
	d) Këshilli i Ministrave përcakton mekanizmat specifikë të kontrollit, elementët procedurialë të menaxhimit të pullave me koncesionarin apo prezencës së pullave fiskale të shteteve të tjera, ku do të bëhet eksporti apo distribucioni, procedurën e vendosjes së këtyre pullave të huaja me prezencë të doganës gjatë vendosjes, rakordimin e pullave të huaja, të cilat do të hyjnë me Regjimin e Lejimit të Përkohshëm në Shqipëri.”.


Neni 3

	Në nenin 48, pas pikës 3 shtohet pika 4 me këtë përmbajtje:
	“4. Për qëllime mbikëqyrjeje dhe kontrolli, autoritetet doganore i  kërkojnë depozituesit të miratuar  të instalojë/të vendosë sisteme mbikë-qyrëse me video-kamera. Depozituesi i miratuar në këto raste siguron transmetimin dhe ruajtjen e pacenuar të imazheve të regjistruara nga sistemet mbikëqyrëse me video-kamera brenda afateve të përcaktuara nga autoritetet doganore. Në rast se ka filluar procedura hetimore/gjyqësore, këto imazhe ruhen deri në përfundim të procesit hetimor dhe/ose gjyqësor.”.

Neni 4

	Në nenin 80, pas pikës 2 shtohet pika 3 me këtë përmbajtje:
	“3. Nuk i nënshtrohet pagesës së akcizës duhani i prodhuar dhe i grirë apo i përpunuar nga individët privatë dhe i konsumuar nga vetë prodhuesit, nga familjarët, për përdorim vetjak, me kusht që të mos jetë objekt i asnjë veprimtarie shitjeje dhe sasia e prodhimit të mos jetë më e madhe se 25 kg në vit.”.
Neni 5

	Në nenin 94, pika 1, pas shkronjës “b” shtohet shkronja “c” me këtë përmbajtje:
	“c) Kur shkelja është verifikuar gjatë transportit, mjeti i transportit, në të cilin gjenden mallrat pa pullë akcize/fiskale, sekuestrohet nga autoritetet doganore e më pas mund të konfiskohet me vendim të gjykatës, në përputhje me përcaktimet e Kodit Penal dhe Kodit të Procedurës Penale. Mjeti i transportit përjashtohet nga sekuestroja kur provohet se pronari i tij nuk është përfshirë në shkeljen në fjalë.”.

Neni 6

	Pas nenit 95 shtohen nenet 95/1 dhe 95/2 me këtë përmbajtje:

“Neni 95/1
Mbajtja, transportimi ose shitja  e produkteve të akcizës pa shënjues/markues ose ngjyrues

	Eksportimi, hedhja për konsum, mbajtja, tregtimi, transportimi i nënprodukteve të naftës që nuk përmbajnë markuesin/shënjuesin ose ngjyru-esin apo që nuk e kanë markuesin/shënjuesin ose ngjyruesin në përqendrimin/koncentrimin e duhur,  sanksionohet si më poshtë:
	a) gjobë, për herën e parë të konstatuar, sa 2-fishi i detyrimeve fiskale që duhet të paguhet për të gjithë sasinë e produktit të pashënjuar/të pangjyrosur, të gjendur në depozitë/mbajtës, por në çdo rast jo më pak se 200 000 lekë; për herën e dytë të konstatuar, sa 3-fishi i detyrimeve fiskale që duhet të paguhet për të gjithë sasinë e produktit të pafiskalizuar, të gjendur në depozitë/mbajtës, por në çdo rast jo më pak se 500 000 lekë; dhe për herën e tretë të konstatuar dhe më pas, sa 5-fishi i detyrimeve fiskale që duhet të paguhet për të gjithë sasinë e produktit të pashenjuar/të pangjyosur, të gjendur në depozitë/mbajtës, por në çdo rast jo më pak se 1 000 000 lekë;
	b) përveç gjobës së parashikuar në shkronjën “a”, të këtij neni, njëkohësisht, konfiskohet  e  gjithë sasia e produktit të gjendur në depozitë/mbajtës.”.

Neni 95/2
Shkeljet për ndërhyrjet në shënjues ose ngjyrues

	Vendosja (injektimi) i markuesve/shënjuesve ose ngjyruesve të falsifikuar ose të manipuluar në mallrat e akcizës ose falsifikimi apo vjedhja e shënjuesve/ngjyruesve, përveç ndjekjes penale, dënohen me gjobë, në masën 1 000 000 lekë.”.

Neni 7

	Shtojca 1, që i bashkëlidhet ligjit nr. 61/2012, “Për akcizat në Republikën e Shqipërisë”, të ndryshuar, zëvendësohet me shtojcën me të njëjtin numër, që i bashkëlidhet këtij ligji.

Neni 8

	Ky ligj botohet në Fletoren Zyrtare dhe hyn në fuqi në datën 1 janar 2016. 

Miratuar në datën 17.12.2015

Shpallur me dekretin nr. 9400, datë 8.1.2015 të Presidentit të Republikës së Shqipërisë, Bujar Nishani

SHTOJCA NR. 1 MALLRAT E TATUESHME ME AKCIZË
NË REPUBLIKËN E SHQIPËRISË

	Kategoria 
	Kodi NK 
	Përshkrimi 
	Shkalla taksimit 

	I 
	KAFE 

	C100 
Kafe e papjekur 
	09 01 11 00 
09 01 12 00 
	Kafe jo e pjekur e dekafeinizuar ose jo 
	0 

	C200 
Kafe e Pjekur 
	09 01 21 00 
09 01 22 00 
	Kafe e pjekur e dekafeinizuar ose jo 
	60 lekë/kg 

	C300 
Lëkura, lëvoret zëvendësuesit e kafesë 
	09 01 90 
	Lëkura dhe lëvoret e kafesë. Zëvendësuesit e kafesë që përmbajnë kafe 
	50 lekë/kg 

	C900 
Ekstrakte, 
esenca, koncentrate kafeje dhe përgatitje prej tyre 
	21 01 11 00 
21 01 12 92 
21 01 12 98 
	Ekstrakte, esenca, koncentrate kafeje dhe përgatitje prej tyre (neskafe etj.) 
	250 lekë/kg kafe 

	I/1 
	PIJE ENERGJIKE 

	D000 
	22 02 10 00 
	Pije energjike 
	30 lekë/litër 

	II 
	BIRRË, VERË, ALKOOL DHE PIJE 
ALKOOLIKE 

	B000
Birra 

	22 03
	Birrë e bërë nga malto:
-nga prodhues vendas e të huaj, me sasi më të vogël se 200,000 HL në vit: 

Nga prodhues vendas e të huaj, me sasi më të madhe se 200 000 HL në vit 

	
360 lekë/HL/ shkallë alkoolometrike


710 lekë/HL/ shkallë alkoolometrike


	W200 
Vera e qetë dhe pijet e qeta të fermentuara 
	22 04 21 
22 04 29 
22 04 30 
22 04 30 10 
22 04 30 96 
22 04 30 98 
22 05 10 10 
22 05 90 10 
22 06 00 10 
22 06 00 51 
22 06 00 59 
22 06 00 81 
22 06 00 89 
	Verë e qetë dhe musht rrushi; Vermuth e verëra të tjera të përgatitura nga bimë ose substanca aromatizuese; Pije të tjera të fermentuara (p.sh. musht molle, musht dardhe, hydromel); përzierje të pijeve të fermentuara dhe përzierje të pijeve të fermentuara dhe pijeve joalkoolike të pagazuara. 
- nga prodhues vendas e të huaj me sasi < = 10 000 hektolitër/vit 
- nga prodhues vendas e të huaj me sasi > 10 000 hektolitër/vit 
	3 000 lekë/HL për verërat me forcë alkoolike deri në 12,5 gradë dhe 
4 000 lekë/HL për verërat me forcë alkoolike mbi 12,5 gradë 
10 000 lekë/HL për verërat me forcë alkoolike deri në 12,5 gradë dhe 12 000 lekë/HL për verërat me forcë alkoolike mbi 12,5 gradë 

	W300 
Vera spumante, 
Shampanja dhe pijet e fermentuara dhe të gazuara 
	22 04 10 
22 04 21 06 
22 04 21 07 
22 04 21 08 
22 04 21 09 
22 05 10 10 
22 05 90 10 
22 06 00 31 
22 06 00 39 
	Verërat spumante, Shampanja; Verë ndryshe nga ato të nënkreut 220410, në shishe me tapa “kërpudhë” që lidhet me mbërthyes apo tela; verë e ndërtuar ndryshe me një presion të pranueshëm në sajë të dyoksidit të karbonit. Vermuth e verëra të tjera të përgatitura nga bimë ose substanca aromatizuese të një force alkoolike ndaj volumit prej 18% apo më pak. Pije të tjera të fermentuara (p.sh. musht molle, musht dardhe, hydromel); përzierje të pijeve të fermentuara dhe përzierjet e pijeve të fermentuara dhe pijeve joalkoolike të gazuara. 
	5 200 lekë/HL 

	I000 
Pijet alkoolike të ndërmjetme 
	22 04 21 85 
22 04 21 86 
22 04 21 87 
22 04 21 88 
22 04 21 89 
22 04 21 90 
22 04 21 91 
22 04 21 93 
22 04 21 94 
22 04 21 95 
22 04 21 96 
22 04 21 97 
22 04 21 98 
22 04 29 85 
22 04 29 86 
22 04 29 87 
22 04 29 88 
22 04 29 89 
22 04 29 90 
22 04 29 91 
22 04 29 93 
22 04 29 94 
22 04 29 95 
22 04 29 96 
22 04 29 97 
22 04 29 98 
22 05 10 10 
22 05 10 90 
22 05 90 10 
22 05 90 90 
22 06 00 10 
22 06 00 31 
22 06 00 39 
22 06 00 51 
22 06 00 59 
22 06 00 81 
22 06 00 89 
	Pijet alkoolike të ndërmjetme me një forcë alkooli mbi 15% volum por që nuk e kalon 22% volum; 
Sipas përcaktimeve të nenit 74 të ligjit. 
	5 200 lekë/HL 

	S200 
Pije alkolike (Spirituous Beverages). 
	22042192 
22042193 
22042194 
22042195 
22042196 
22042197 
22042198 
22042992 
22042993 
	Pije alkoolike; të përfituara nga distilimi i verës së rrushit apo të bërsive të rrushit, Whisky, Rum dhe të tjera pije të përfituara nga distilimi i produkteve të fermentuara nga kallami i sheqerit, Gin dhe Geneva, Vodka, likere dhe tonike, Uzo. 
- nga prodhues vendas e të huaj me sasi < = 20 000 hektolitër/vit 
	65 000 lekë për HL alkool anhidër 


	
	22042994 
22042995 
22042996 
22042997 
22042998 
22051090 
22059090 
22060010 
22060031 
22060039 
22060051 
22060059 
22060081 
22060089 
22082012 
22082014 
22082026 
22082027 
22082029 
22082040 
22082062 
22082064 
22082086 
22082087 
22082089 
22083011 
22083019 
22083030 
22083041 
22083049 
22083061 
22083069 
22083071 
22083079 
22083082 
22083088 
22084011 
22084031 
22084039 
22084051 
22084091 
22084099 
22085011 
22085019 
22085091 
22085099 
22086011 
22086019 
22086091 
22086099 
22087010 
22087090 
22089011 
22089019 
22089033 
22089038 
22089041 
22089045 
22089048 
22089052 
22089054 
22089056 
22089069 
22089071 
22089075 
22089077 
22089078 
	- nga prodhues vendas e të huaj me sasi>20 000 hektolitër/vit 
	84 500 lekë për HL alkool anhider 



	S300 
Alkooli etilik jo i denatyruar 
	22071000 
22089091 
22089099 
	Alkool etilik jo i denatyruar i një force alkoolike ndaj volumit prej 80% volum apo më shumë 
	45 000 lekë për HL alkool anhidër 

	S400 
Alkool etilik i denatyruar
	22072000 
	Alkool etilik i denatyruar 
	0 (zero) 

	S400 
Rakia sipas përcaktimeve të nenit 66 të ligjit 
	22082029 
	Raki 
	20 000 lekë për HL alkool anhidër 

	S500 
Produkte të tjera që përmbajnë alkool etilik 
	Kapitujt 17 deri 22 të NK 
	Të gjitha produktet që kanë një shkallë 
alkoolometrike efektive mbi 1,2 % ndaj volumit dhe pavarësisht klasifikimit në sistemin NK, sipas nenit 64 të ligjit 
	45 000 lekë për HL alkool anhidër 

	III 
	DUHAN DHE NËNPRODUKTET E TIJ 

	T300 
Puro dhe 
cigarillos 
	24 02 10 00 
	Puro dhe cigarillos që përmbajnë duhan 
	2 500 lekë/kg 

	T200
Cigare që përmbajnë duhan

	24 02 20
	Cigare që përmbajnë duhan
	5500 lekë/1000 copë 
Në 1 janar 2017 6500 lekë/1000 copë 

	T500
Puro, cigarillos dhe cigare me zëvendësues duhani
	24 02 90
	Puro, cigarillos dhe cigare me zëvendësues duhani
	2 240 lekë/kg

	T400
Duhan tjetër i përpunuar dhe zëvendësuesit e duhanit
	24 03
	Duhan tjetër i përpunuar dhe zëvendësuesit e duhanit, duhan i homogjenizuar ose i rindërtuar, ekstrakte dhe esenca prej duhani
	4 400 lekë/kg 
 
Në 1 janar 2017,  
5 800 lekë/kg 


	IV 
	PRODUKTET ENERGJETIKE 

	E200 
Vajrat vegjetale dhe shtazore të klasifikuara në krerët 1507 deri 
	1507 deri 1518 
	Vajrat dhe dhjamërat prej kafshëve apo vegjetale dhe produktet prej tyre 
	Sipas përcaktimeve të neneve 50 e 51 të ligjit 

	1518 të NK nëse 
përdoren për ngrohje 
apo motorë 
	

	

	


	E300 
Vajra minerale 
	27071010 
27071090 
27072010 
27072090 
27073010 
27073090 
27075010 
27075090 
	Produktet e vajrave minerale që i përkasin kodeve NK të kreut 2707 
	50 lekë/litri 

	E400 
	27 10 12 11 
	Naftë që kërkon një proces specifik përpunimi 
	50 lekë/litri 

	E410 
	27 10 12 41 
27 19 12 45 
27 10 12 49 
	Vajra të lehta (benzinë dhe benzol) 
Benzinë dhe benzol pa plumb, me përmbajtje plumbi jo më tepër se 0,013 gr/litër 
Me më pak se 95 oktan 
Me 95-98 oktan 
Me 98 e më shumë oktan 
	37 lekë/litri 

	E420 
	27 10 12 51 
27 10 12 59 
	Benzinë me plumb, me përmbajtje plumbi më tepër se 0,013 gr/litër 
Me më pak se 98 oktan 
Me 98 e më shumë oktan 
	50 lekë/litri 

	E430 
	27 10 19 11 deri 
27 10 19 29 
27 10 19 21 deri 
27 10 19 25 
	Vajguret 
Karburantet, tip vajguri 
	20 lekë/litri 
20 lekë/litri 

	E440 
	27 10 19 31 deri 
27 10 19 48 
	Vajra të rënda (gazoil) 
	37 lekë/litri 

	E450 
	2710 19 51 deri 
27 10 19 69 
	Vajra të rënda si lëndë djegëse (lëndë djegëse, solar, 
mazut) 
	37 lekë/kg 

	E460 
	2710 20 
	Biodiesel me vajra nafte 
	37 lekë/kg 

	E470 
	27 10 19 71 deri 
27 10 19 99 
	Vajra lubrifikante dhe vajra të tjera 
	40 lekë/kg 

	E471 
	27109100 
deri 
27109900 
	Mbetje vajrash 
	5 lekë/kg 

	E472 
27 12 10 90 
 
	

	Graso 
	40 lekë/kg 

	E480
                                           2713 12 00
	2713 11 00 

	Koks nafte 
	2 lekë/kg 

	E490 
	27 13 20 00 
	Bitum nafte 
	5 lekë/kg 

	E490 
	27 13 90 
	Mbetje të vajrave të naftës dhe të mineraleve bituminoze (bitumen) 
	5 lekë/kg 

	E491 
	27 15 
	Përzierje bituminoze të bazuara në asfaltin natyror, në bitumen e naftës, në katranin mineral, ose në terpentinën e katranit mineral (masticet bituminoze) Vernik Bituminoz (psh asfalto-beton) 
	5 lekë/kg bitum 

	E500 
Gazet e naftës dhe hidrokarbure të tjera gazoike 
	27111211 
27111219 
27111291 
27111293 
27111294 
27111297 
27111310 
27111330 
27111391 
27111397 
27111400 
	Gazet e naftës dhe hidrokarbure të tjera gazoike 
	0 lekë/litri 

	E600 
Hidrokarburet aciklike 
	2901 
	Hidrokarburet aciklike 
	37 lekë/kg 

	E700 
Hidrokarburet ciklike 
	2902 
	Hidrokarburet ciklike 
	37 lekë/kg 

	E800 
Metanol (Alkooli 
metilik) 
	29051100 
	Metanol (Alkooli metilik) 
	Sipas përcaktimeve të neneve 50 e 51 të ligjit 

	L000 
	34 03 19 10 
34 03 99 00 
	Preparate për lubrifikimin e makinerive, pajisjeve dhe automjeteve 
	40 lekë/kg 

	L000 
Preparatet antiplasëse, frenues oksidimi; Alkibenzenet e përziera 
	3811 dhe 3817 
	Preparatet antiplasëse, frenues oksidimi, stabilizator rrëshire, përmirësues viskoziteti, kundër korrozionit, dhe elemente shtesë të përgatitura për vajrat minerale (përfshirë benzinën) apo lëngje të tjera të përdorura për qëllime të tjera si vajrat minerale 
Alkibenzenet e përziera dhe Alkinaftalenet e përziera 
	Sipas përcaktimeve të neneve 50 e 51 të ligjit 

	E920 
Biodiezel 
	3826 00 
	Acidet yndyrore /Biodiezel me më pak se 70% vajra nafte të kapitullit 27 
	37 lekë/litri 

	V 
	FISHEKZJARRËT 

	F000 
Fishekzjarrët 
	36 04 10 00 
	Fishekzjarrët 
	200 lekë/kg 

	F000 
	36 04 90 00 
	Të tjera 
	200 lekë/kg 

	VI 
	GOMAT 

	P100 
Goma të reja 
	40 11 
	Goma të reja pneumatike prej gome 
	20 lekë/kg 

	P200 
Goma të riveshura 
	40 12 (përveç 40 12 20 00) 
	Goma pneumatike të riveshura; goma mishi apo të zakonshme; veshja e jashtme (pjesa me lule) dhe fashetat e gomës 
	40 lekë/kg 

	P300 
Goma të përdorura 
	40 12 20 00 
	Goma pneumatike të përdorura 
	100 lekë/kg 

	VII 
	PILAT DHE BATERITË PRIMARE; 
AKUMULATORËT ELEKTRIKË 

	A100 
Pilat dhe bateritë primare 
	85 06 
	Pilat dhe bateritë primare 
	200 lekë/kg 

	A200 
Akumulatorët 
	85 07 
	Akumulatorët elektrikë, përfshi ndarëset e tyre, nëse janë apo jo drejtkëndëshe (përfshi katrorët) 
	20 lekë/kg 

	VIII 
	LLAMBA INKANDESHENTE 

	Y100 
Llambat inkadeshente 
	85 39 22 10 
85 39 22 90 
85 39 29 92 
85 39 29 98 
	Llambat reflektor 
Të tjera 
Më tepër se 100 V 
Jo më tepër se 100 V 
	100 lekë/copa 
100 lekë/copa 
100 lekë/copa 
100 lekë/copa 




LIGJ
Nr. 143/2015

PËR DISA NDRYSHIME DHE SHTESA NË LIGJIN NR. 9136, DATË 11.9.2003, “PËR MBLEDHJEN E KONTRIBUTEVE TË DETYRUESHME TË SIGURIMEVE SHOQËRORE DHE SHËNDETËSORE NË REPUBLIKËN E SHQIPËRISË”, TË NDRYSHUAR

	Në mbështetje të neneve 78, 83, pika 1, dhe 155, të Kushtetutës, me propozimin e Këshillit të Ministrave, 

KUVENDI
I REPUBLIKËS SË SHQIPËRISË

VENDOSI:

	Në ligjin nr. 9136, datë 11.9.2003, “Për mbledhjen e kontributeve të detyrueshme të sigurimeve shoqërore dhe shëndetësore në Republikën e Shqipërisë”, të ndryshuar, bëhen ndryshimet dhe shtesa si më poshtë:

Neni 1

	Në nenin 6, pika 3 ndryshohet si më poshtë:
	“3. Personi  i  vetëpunësuar është përgjegjës për pagesën  e  kontributit  edhe  për  punonjësit  e  papaguar  të  familjes, për tatimpaguesit e përçak-tuar nga Këshilli i Ministrave. Pensionistët e vetëpunësuar, të cilët marrin pension dhe që ushtrojnë, të vetëm, veprimtari ekonomike profesionale, sipas nenit 9, të këtij ligji, nuk kanë detyrimin për të paguar kontribute për sigurime shoqërore dhe kujdesit shëndetësor.”.

Neni 2

	Në nenin 7, në fund të paragrafit të parë shtohen fjalët “për tatimpaguesit e përcaktuar nga Këshilli i Ministrave”.

Neni 3

	Në nenin 8, pika 1 ndryshohet si më poshtë:
	“1. Kontributet e detyrueshme të sigurimeve shoqërore të punëdhënësit për punëmarrësin dhe kontributet e vetë punëmarrësit llogariten sipas nivelit të përcaktuar mbi pagën bruto të punëmarrësit dhe shtesat e tjera, me karakter të përhershëm, që lindin nga marrëdhëniet e punës, brenda një page bruto minimale dhe nivelit maksimal të pagës, për efekt të llogaritjes së kontributeve të sigurimeve shoqërore, që përcaktohen nga Këshilli i Ministrave.”.

Neni 4

	Neni 9 ndryshohet si më poshtë: 


“Neni  9
Llogaritja e kontributeve për personin e vetëpunësuar dhe punonjësin e papaguar 
të familjes

	1. Kontributet e detyrueshme të sigurimeve shoqërore për personin e vetëpunësuar, përfshirë punëdhënësin e vetëpunësuar dhe punonjësin e papaguar të familjes, për tatimpaguesit e përcaktuar nga Këshilli i Ministrave, llogariten sipas nivelit të parashikuar si përqindje mbi pagën minimale, të miratuar për efekt të llogaritjes së kontributeve të sigurimeve shoqërore dhe shëndetësore, të përcaktuar nga Këshilli i Ministrave.
	Kontributet e detyrueshme të sigurimit shëndetësor, për personin e vetëpunësuar, përfshirë punëdhënësin e vetëpunësuar dhe punonjësin e papaguar të familjes, për tatimpaguesit e përcaktuar nga Këshilli i Ministrave, llogariten sipas nivelit të parashikuar si përqindje mbi dyfishin e pagës minimale, të miratuar për efekt të llogaritjes së kontributeve të sigurimeve shoqërore dhe shëndetësore.
	Për kategori të veçanta personash, të cilët kryejnë veprimtari ekonomike profesionale, përfshirë edhe punonjësit e papaguar të familjes që punojnë e bashkëjetojnë me të vetëpunësuarin, profesionet, paga për efekt të llogaritjes së kontributeve të detyrueshme të sigurimeve shoqërore dhe të sigurimit shëndetësor, nga paga minimale deri në pagën maksimale, caktohen nga Këshilli i Ministrave. Kriteret e përcaktimit të pagës, për efekt të pagesës së kontributeve të sigurimeve shoqërore dhe shëndetësore, mbajnë parasysh llojin e profesionit, numrin e të punësuarve, zonën ku zhvillohet aktiviteti ekonomik, nivelin e të ardhurave në sektorin publik për profesione të njëjta ose të ngjashme, eksperiencën në profesion dhe statusin e profesionistit. Këshilli i Ministrave nxjerr vendim për zbatimin e këtij paragrafi.  
	2. Në rast se veprimtaria ekonomike ndërpritet për një periudhë, vlera e kontributit për t’u paguar zvogëlohet përpjesëtimisht, në përputhje me formulën e përcaktuar në udhëzimet e Ministrit të Financave, të nxjerra në zbatim të këtij ligji.”.

Neni 5

	Neni 20 ndryshohet si më poshtë:


“Neni  20
Kundërvajtjet administrative dhe gjobat

	Shkeljet e dispozitave të këtij ligji, që përbëjnë kundërvajtje administrative, dhe gjobat përkatëse përcaktohen në ligjin nr. 9920, datë 19.5.2008, “Për procedurat tatimore në Republikën e Shqipërisë.”.

Neni 6

	Ky ligj botohet në Fletoren Zyrtare dhe hyn në fuqi më 1 janar 2016. 

Miratuar në datën 17.12.2015

Shpallur me dekretin nr. 9395 , datë 7.1.2015 të Presidentit të Republikës së Shqipërisë, Bujar Nishani

LIGJ
Nr. 144/2015

PËR DISA SHTESA NË LIGJIN NR. 7703, DATË 11.5.1993, “PËR SIGURIMET SHOQËRORE NË REPUBLIKËN E SHQIPËRISË”, TË NDRYSHUAR

	Në mbështetje të neneve 78 dhe 83, pika 1, të Kushtetutës, me propozimin e Këshillit të Ministrave, 

KUVENDI
I REPUBLIKËS SË SHQIPËRISË

VENDOSI:

	Në ligjin nr. 7703, datë 11.5.1993, “Për sigurimet shoqërore në Republikën e Shqipërisë”, të ndryshuar, bëhen këto shtesa:

Neni 1

	Në nenin 6, “Mbrojtja e detyrueshme”, pas shkronjës “ç” shtohet shkronja “d” me këtë përmbajtje:
	“d) pensionistët e vetëpunësuar, të cilët marrin pension dhe që ushtrojnë, të vetëm,   veprimtari ekonomike profesionale, sipas nenit 9 të këtij ligji.”.

Neni 2

	Në nenin 9, “Llojet e kontributeve për t’u paguar”, pas paragrafit të katërt shtohet një paragraf me këtë përmbajtje:
	
“Për kategori të veçanta personash, të cilët kryejnë veprimtari ekonomike profesionale, për-fshirë edhe punonjësit e papaguar të familjes që punojnë e bashkëjetojnë me të vetëpunësuarin, profesionet, paga për efekt të llogaritjes së kontributeve, si dhe kriteret e përcaktimit të saj, nga paga minimale deri në nivelin e pagës maksimale, caktohen nga Këshilli i Ministrave.”.

Neni 3

	Ky ligj botohet në Fletoren Zyrtare dhe hyn në fuqi në datën 1 janar 2016.

Miratuar në datën 17.12.2015

Shpallur me dekretin nr. 9396 , datë 7.1.2015 të Presidentit të Republikës së Shqipërisë, Bujar Nishani

LIGJ
Nr. 145/2015

PËR DISA SHTESA DHE NDRYSHIME NË LIGJIN NR. 10 383, DATË 24.2.2011,“PËR SIGURIMIN E DETYRUESHËM TË KUJDESIT SHËNDETËSORNË REPUBLIKËN E SHQIPËRISË”, TË NDRYSHUAR

	Në mbështetje të neneve 78 dhe 83, pika 1, të Kushtetutës, me propozimin e Këshillit të Ministrave,

KUVENDI
I REPUBLIKËS SË SHQIPËRISË

VENDOSI:

	Në ligjin nr. 10 383, datë 24.2.2011, “Për sigurimin e detyrueshëm të kujdesit shëndetësor në Republikën e Shqipërisë”, të ndryshuar, bëhen shtesat dhe ndryshimet si më poshtë:
Neni 1

	Në nenin 5, pika 1, bëhen këto shtesa: 
	1. Në shkronjën “b”, pas fjalëve “personat e vetëpunësuar” shtohen fjalët “me përjashtim të pensionistëve të vetëpunësuar, të cilët marrin pension dhe që ushtrojnë, të vetëm, veprimtari ekonomike profesionale, sipas nenit 7, të këtij ligji, të cilët nuk kanë detyrimin për të paguar kontribute të sigurimeve të kujdesit shëndetësor”.
	2. Në shkronjën “c”, pas fjalëve “punonjësit e papaguar të familjes” shtohen fjalët “për tatimpaguesit e përcaktuar nga Këshilli i Ministrave”.

Neni 2

	Në nenin 6, pika 1, pas fjalëve “dhe punonjësit e papaguar të familjes” shtohen fjalët “për tatimpaguesit e përcaktuar nga Këshilli i Ministrave”.

Neni 3

	Në nenin 7, “Baza për llogaritjen e kontributeve”, pas pikës 3 shtohet paragrafi me këtë përmbajtje:
	“Për kategori të veçanta personash, të cilët kryejnë veprimtari ekonomike profesionale, përfshirë edhe punonjësit e papaguar të familjes që punojnë e bashkëjetojnë me të vetëpunësuarin, profesionet, paga për efekt të llogaritjes së kontributeve, nga paga minimale deri në pagën maksimale, si dhe kriteret e përcaktimit të saj caktohen nga Këshilli i Ministrave.”.

Neni 4

	Në nenin 12, pika 1 ndryshohet si më poshtë:
	“1. Fondi i sigurimit të detyrueshëm të kujdesit shëndetësor nuk financon shërbime të kujdesit shëndetësor ndaj personave të pasiguruar, me përjashtim të rasteve të mëposhtme:
	a) shërbimi i urgjencës mjekësore;
	b) shërbimi/përfitimi i paketës së kontrolleve periodike parandaluese në popullatë, sipas përcaktimeve të bëra me vendim të Këshillit të Ministrave;
	c) vizita te mjeku i familjes.”.

Neni 5

	Ky ligj botohet në Fletoren Zyrtare dhe hyn në fuqi më datën 1 janar 2016.

Miratuar në datën 17.12.2015

[bookmark: _GoBack]Shpallur me dekretin nr. 9397, datë 7.1.2015 të Presidentit të Republikës së Shqipërisë, Bujar Nishani

LIGJ
Nr. 146/2015

PËR PUNËKËRKUESIT

	Në mbështetje të neneve 78 e 83, pika 1, të Kushtetutës, me propozimin e Këshillit të Ministrave, 

KUVENDI
I REPUBLIKËS SË SHQIPËRISË
VENDOSI:

KREU I
DISPOZITA TË PËRGJITHSHME


Neni 1
Objekti i ligjit

	Ky ligj ka për objekt rregullimin e procesit të regjistrimit të punëkërkuesve në zyrat e punësimit, përshtatjen e kërkesës/ofertës për punë dhe kualifikimit profesional, kontrollin e sigurisë dhe shëndetit në punë, si edhe pagesën për vendin e punës, që ofrohet në këto zyra.

Neni 2
Qëllimi i ligjit

	Qëllimi i ligjit është ofrimi i mundësive për punësim dhe kualifikim për punëkërkuesit, në mënyrë të veçantë për përfituesit e mbështetjes me të ardhura. 
Neni 3
Përkufizime

	Në qoftë se në këtë ligj nuk parashikohet ndryshe, përkufizimet e bëra në ligjin nr. 7995, datë 20.9.1995, “Për nxitjen e punësimit”, të ndryshuar, kanë të njëjtin kuptim dhe në këtë ligj.
 
Neni 4
Regjistrimi  dhe çregjistrimi  i punëkërkuesve të papunë 

	1. Zyra përkatëse e punësimit vlerëson dhe regjistron çdo person që është në moshë për punë, që është i aftë dhe i gatshëm për punë, i cili deklaron se nuk është në marrëdhënie pune apo i vetëpunësuar, dhe paraqitet, personalisht, në zyrën e punësimit, me qëllim që të kërkojë punë. 
	2. Zyra e punësimit bën verifikimet në organet tatimore, për personin, në lidhje me deklarimin e të punësuarve apo të vetëpunësuarve, dhe vendos për dhënien ose jo të statusit të punëkërkuesit, brenda një muaji kalendarik nga data e paraqitjes.  
	3. Punëkërkuesi i regjistruar duhet të paraqitet çdo muaj në zyrën e punësimit, apo sa herë i kërkohet një gjë e tillë prej saj. 
	4. Punëkërkuesi duhet të deklarojë përpjekjet individuale të tij për të gjetur një punë në tregun e punës. Ai është i detyruar të deklarojë në zyrën përkatëse të punësimit, çdo muaj, aplikimet për punë që ai ka bërë individualisht. Zyra e punësimit duhet të bëjë verifikimet përkatëse për vërtetësinë e informacionit të deklaruar nga punëkërkuesi. Në rast mospërputhjeje të tij me verifikimin, zyra përkatëse e punësimit e thërret dhe e riinterviston punëkërkuesin. Pas intervistës, zyra përkatëse e punësimit merr vendim për heqjen ose jo të statusit të punëkërkuesit. 
	5. Punëkërkuesve, të cilët paraqiten në zyrën e punësimit për regjistrim, pas intevistimit dhe vlerësimit të karakteristikave profesionale e individuale, bazuar në vendet e lira që disponohen, u ofrohen mundësi pune të përshtatshme. Refuzimi i ofertës së punës së përshtatshme, qoftë edhe një herë, çon në refuzimin e statusit të punëkërkuesit dhe mospajisjen e tij me vërtetimin përkatës. 
	6. Heqja ose refuzimi i statusit të punëkërkuesit kryhet nëse oferta e punës apo programet e tjera të përshtatshme, që ofrohen,  kundërshtohen, refuzohen apo nuk pranohen, si gjatë intervistimit të parë, ashtu edhe në takimet e radhës, në vijimësi,  kur punëkërkuesi: 
	a) refuzon një vend pune të përshtatshëm, qoftë edhe një herë të vetme;
	b) nuk kërkon më punë dhe e deklaron një gjë të tillë;
	c) refuzon pjesëmarrjen në programet e nxitjes së punësimit apo programe të tjera punësimi;
	ç) refuzon pjesëmarrjen në formimin profesional falas, i cili vlerësohet se ndihmon integrimin e tij në tregun e punës;
	d) ndërmjetësohet në punë;
	dh)  ka gjetur vetë punë;
	e) nuk paraqitet në zyrën e punësimit një herë në muaj apo sa herë i kërkohet një gjë e tillë; 
	ë) konstatohet se ka bërë një deklaratë false dhe kjo konsiderohet vepër penale.
	7. Kundërshtimi, mospranimi apo refuzimi i vendeve të punës dhe i programeve të punësimit të ofruara konfirmohen nga punëkërkuesi, me nënshkrimin e tij. Në rast se punëkërkuesi refuzon nënshkrimin, specialisti i shërbimeve të punësimit vendos shënimin: “Punëkërkuesi refuzon të nënshkruajë”.
	8. E drejta për riaplikim për statusin e punëkërkuesit, të gjithë personave që nënshkruajnë ose refuzojnë nënshkrimin e deklaratës për refuzimin/mospranimin e vendit të lirë të punës, u lind pas një periudhe kohore 3-mujore. 
	9. Ministri i Mirëqenies Sociale dhe Rinisë nxjerr udhëzimin për procedurën që do të ndiqet nga zyra e punës, sipas parashikimeve të këtij neni. 


Neni 5
Kategorizimi i punëkërkuesit

	Punëkërkuesit, në kuptim të këtij ligji, kategori-zohen në këto nëngrupe: 
	1. “Punëkërkues që përfitojnë ndihmë ekono-mike”. Këta janë personat, për të cilët është miratuar kërkesa e tyre për përfitimin e ndihmës ekonomike. Ata janë të detyruar të paraqiten në zyrën e punësimit çdo muaj, për të kërkuar punë, apo sa herë që u kërkohet një gjë e tillë. Në rast mosparaqitjeje dhe në rast refuzimi të një punësimi të përshtatshëm apo kualifikimi profesional, sipas nenit 4, të këtij ligji, ata hiqen nga lista e punëkërkuesve. Gjatë periudhës së ndjekjes së kualifikimit profesional, punëkërkuesi vazhdon të përfitojë ndihmën ekonomike.  
	2. “Punëkërkues që përfitojnë pagesë papunësie”. Këta janë personat, për të cilët është miratuar kërkesa e tyre për përfitimin e të ardhurës nga papunësia, sipas ligjit nr. 7703, datë 11.5.1993, “Për sigurimet shoqërore në Republikën e Shqipërisë”, të ndryshuar. Ata janë të detyruar të paraqiten çdo muaj në zyrën e punësimit, për të kërkuar punë, apo sa herë që u kërkohet një gjë e tillë. Në rast mosparaqitjeje dhe në rast refuzimi të një punësimi të përshtatshëm apo kualifikimi profesional, sipas nenit 4, të këtij ligji, hiqen nga lista e punëkërkuesve. Gjatë periudhës së ndjekjes së kualifikimit profesional, punëkërkuesi vazhdon të përfitojë pagesën e të ardhurës nga papunësia.  
	3. “Punëkërkues të tjerë”. Këta janë persona, të cilët nuk përfitojnë nga programet e mbështetjes me të ardhura. Ata janë të detyruar të paraqiten çdo muaj pranë zyrës së punësimit, për të kërkuar punë. Në rast mosparaqitjeje dhe në rast refuzimi të një punësimi të përshtatshëm apo kualifikimi profesional, sipas nenit 4, të këtij ligji, hiqen nga lista e punëkërkuesve.

Neni 6
Heqja e statusit të punëkërkuesit

	Zyra e punësimit, pas heqjes së statusit të punëkërkuesit apo pas punësimit të tij, njofton menjëherë institucionin përgjegjës për ndihmën ekonomike, për marrjen e masave, në përputhje me legjislacionin në fuqi për ndihmën dhe shërbimet shoqërore. 
Neni 7
Sanksionet 

	1. Inspektorati Shtetëror i Punës dhe Shërbimeve Shoqërore ndjek dhe garanton zbatimin e dispozitave të këtij ligji. 
	2. Për shkelje të dispozitave të këtij ligji, me përjashtim të rasteve kur ato nuk përbëjnë vepër penale, vendosen sanksionet e përcaktuara në shkronjën “b”, të nenit 33, të ligjit nr. 9634, datë 30.10.2006, “Për inspektimin e punës dhe Inspektoratin Shtetëror të Punës”, të ndryshuar. 
	3. Procedurat e ankimit ndaj sanksioneve të vendosura nga inspektori i punës janë sipas përcaktimeve të nenit 34, të ligjit nr. 9634, datë 30.10.2006,”Për inspektimin e punës dhe Inspektoratin Shtetëror të Punës”, të ndryshuar.

Neni 8
Aktet nënligjore

	Ngarkohet Ministri i Mirëqenies Sociale dhe Rinisë të nxjerrë udhëzimin përkatës për përcaktimin e procedurës, sipas pikës 9, të nenit 4, të këtij ligji, brenda një muaji nga hyrja në fuqi e tij.

Neni 9
Hyrja në fuqi

	Ky ligj hyn në fuqi 15 ditë pas botimit në Fletoren Zyrtare.

Miratuar në datën 17.12.2015

Shpallur me dekretin nr. 9398, datë 7.1.2015 të Presidentit të Republikës së Shqipërisë, Bujar Nishani

